Маннон Рӯзиев

Маннон Рӯзиев (Манон Обидҷонович Рузиев; зод. 26 апрели 1935, Душанбе) — ҳунаршинос, доктори илмҳои санъатшиносӣ (1989).

 Зиндагинома 
Манон Рузиев 26 апрели соли 1935 дар шаҳри Душанбе таваллуд шудааст. Ӯ таҳсилоти ибтидоии худро дар Омӯзишгоҳи рассомии ҷумҳуриявии ба номи М. Олимов гирифта, сипас соли 1959 шуъбаи забони олмонии факултаи забонҳои хориҷии Донишкадаи давлатии педагогии Тоҷикистонро хатм намудааст.

Манон Рузиев дар Академияи санъати шаҳри Маскав соли 1968 рисолаи номзадӣ ва соли 1989 рисолаи докторӣ ҳимоя кардааст.

 Фаъолияти илмӣ 
Муддати тӯлонӣ дар бахши таърих ва назарияи санъати Институти таърих, бостоншиносӣ ва мардумшиносии ба номи А. Дониши Академияи миллии илмҳои Тоҷикистон фаъолият кардааст. Ӯ муаллифи якчанд монография ва мақолаҳои зиёди илмӣ мебошад.

Манон Рузиев дар экспедитсияҳои зиёди санъатшиносӣ дар Тоҷикистон ва Узбекистон иштирок намудааст. Вай маҳз ҳангоми тадқиқоти саҳроӣ дар деҳаи Чоркуҳи ноҳияи Исфараи вилояти Суғд ба таври ғайричашмдошт шоҳкори меъмории Мақбараи Ҳазрати Боборо, ки ба асрҳои IX—X тааллуқ дорад, кашф намуд.

Ҳангоми таҳқиқоти саҳроӣ маводи нодиреро дар бораи ҳунарҳои суннатӣ ва косибии тоҷикон ҷамъоварӣ намуд. Асарҳои илмии ӯ асосан ба рамзҳо, сохтор ва эволютсияи нақши тоҷикӣ, инчунин ба устоҳои мардумӣ бахшида шудаанд. 

 Эзоҳ